Jääruohot

Jääruohot (Drosanthemum) on päivikkikasvien heimoon kuuluva kasvisuku, johon kuuluu noin 110–120 lajia. Suvun kasvit ovat eteläisessä Afrikassa alkuperäisenä kasvavia yleensä matalia puuvartisia mehikasveja. Jääruohoilla on mehevät nystykarvaiset lehdet, näyttävät kukat, joissa on kymmenittäin terälehtiä sekä selkäluomaiset kotahedelmät. Jääruohoja kasvatetaan koristekasveina laajalti niiden luontaisen elinalueen ulkopuolella. == Nimi == Useilla päivikkikasveilla on jäähän viittaavia nimiä, koska kasvien pisaroita erittävät nystykarvat saavat ne usein kimaltelemaan kuin jää. Myös tieteellinen nimi Drosanthemum viittaa näihin pisaroihin, ja tarkoittaa kastekukkaa. == Kuvaus == Jääruohot ovat ainavihantia mehilehtisiä pensaita tai varpuja. Varret voivat olla pystyjä tai maanmyötäisiä. Sekä varret että lehdet ovat yleensä nystykarvojen peittämiä. Lehdet ovat ruodittomia ja korvakkeettomia sekä asennoltaan ristikkäin vastakkaisia. Lehtilapa on muodoltaan tasasoukka sekä poikkileikkaukseltaan kolmisärmäinen tai pyöreä. Lehtien laidat ovat ehyet mutta kimaltelevien nystykarvojen koristamia. Kukat kasvavat yksittäin tai viuhkokukinnoissa: kukka tai kukinto kehittyy sivuttaisen verson kärkeen. Kirkkaan valkoisen, keltaisen, oranssin, punaisen, pinkin tai purppuran kukan halkaisija vaihtelee 0,8 senttimetristä kuuteen senttimetriin. Kukan vihreä nystykarvainen verhiö muodostuu viidestä tai joskus kuudesta tyveltään yhteenkasvaneesta verholehdestä. Värikkäitä terälehtiä on useita kymmeniä yhdessä tai kahdessa kiehkurassa. Kukassa on viisi mesiäistä, noin 75 hedettä sekä yleensä viisihaarainen emiö ja viisilokeroinen kehänalainen sikiäin. Hedelmä on rakenteellisesti selkäluomainen kota, joka sisältää lukuisia pieniä nystyisiä siemeniä. Drosanthemum Hispidum (5022378343).jpg|Karvajääruohon lehtiä Drosanthemum bicolor 1DS-II 2-4572.jpg|Lajin D. bicolor kukka Drosanthemum speciosum 20D 2719.jpg|Lajin D. speciosum kasvusto == Levinneisyys == Jääruohoja kasvaa alkuperäisenä ainoastaan eteläisessä Afrikassa Namibiassa sekä Etelä-Afrikan Itä-Kapin, Länsi-Kapin, Pohjois-Kapin ja Vapaavaltion provinsseissa. Niitä kuitenkin kasvatetaan laajalti koristekasveina, ja nykyisin jääruohoja on levinnyt myös luontoon Euroopassa, Välimeren ympäristössä, Pohjois-Amerikan ja Etelä-Amerikan länsirannikoilla, eteläisessä Australiassa ja Uudessa- Seelannissa. == Luokittelu == Kew Gardensin Plants of the World Onlinen käyttämässä luokittelussa sukuun kuuluu 111 lajia: * Drosanthemum aasvoelbergense * Drosanthemum acuminatum * Drosanthemum acutifolium * Drosanthemum albens * Drosanthemum albiflorum * Drosanthemum ambiguum * Drosanthemum anemophilum * Drosanthemum anomalum * Drosanthemum archeri * Drosanthemum attenuatum * Drosanthemum austricola * Drosanthemum autumnale * Drosanthemum barkerae * Drosanthemum bellum * Drosanthemum bicolor * Drosanthemum boerhavii * Drosanthemum brakfonteinense * Drosanthemum breve * Drosanthemum brevifolium * Drosanthemum calycinum * Drosanthemum capillare * Drosanthemum cereale * Drosanthemum chrysum * Drosanthemum collinum * Drosanthemum comptonii * Drosanthemum concavum * Drosanthemum crassum * Drosanthemum curtophyllum * Drosanthemum cymiferum * Drosanthemum deciduum * Drosanthemum decumbens * Drosanthemum dejagerae * Drosanthemum delicatulum * Drosanthemum dipageae * Drosanthemum duplessiae * Drosanthemum eburneum * Drosanthemum ecclesianum * Drosanthemum edwardsiae * Drosanthemum erigeriflorum * Drosanthemum exspersum * Drosanthemum filiforme * Drosanthemum flammeum * Drosanthemum flavum * mätäsjääruoho (Drosanthemum floribundum) * Drosanthemum fourcadei * Drosanthemum framesii * Drosanthemum fulleri * Drosanthemum giffenii * Drosanthemum glabrescens * Drosanthemum globosum * Drosanthemum godmaniae * Drosanthemum gracillimum * Drosanthemum hallii * Drosanthemum hirtellum * karvajääruoho (Drosanthemum hispidum) * Drosanthemum hispifolium * Drosanthemum inornatum * Drosanthemum intermedium * Drosanthemum jamesii * Drosanthemum karrooense * Drosanthemum latipetalum * Drosanthemum lavisii * Drosanthemum laxum * Drosanthemum leipoldtii * Drosanthemum leptum * Drosanthemum lignosum * Drosanthemum lique * Drosanthemum longipes * Drosanthemum luederitzii * Drosanthemum macrocalyx * Drosanthemum maculatum * Drosanthemum marinum * Drosanthemum mathewsii * Drosanthemum micans * Drosanthemum muirii * Drosanthemum nollothense * Drosanthemum nordenstamii * Drosanthemum obibense * Drosanthemum oculatum * Drosanthemum opacum * Drosanthemum overbergense * Drosanthemum pallens * Drosanthemum papillatum * Drosanthemum parvifolium * Drosanthemum pauper * Drosanthemum praecultum * Drosanthemum prostratum * Drosanthemum pubipetalum * Drosanthemum pulchellum * Drosanthemum pulchrum * Drosanthemum pulverulentum * Drosanthemum quadratum * Drosanthemum ramosissimum * Drosanthemum salicola * Drosanthemum schoenlandianum * Drosanthemum semiglobosum * Drosanthemum speciosum * Drosanthemum stokoei * Drosanthemum striatum * Drosanthemum subclausum * Drosanthemum subcompressum * Drosanthemum subplanum * Drosanthemum subspinosum * Drosanthemum tetramerum * Drosanthemum thudichumii * Drosanthemum tuberculiferum * Drosanthemum uniondalense * Drosanthemum vandermerwei * Drosanthemum vespertinum * Drosanthemum wittebergense * Drosanthemum worcesterense == Lähteet == Luokka:Päivikkikasvit